บัวแก้ว เชื่อกระแสต้านทูตมะกัน ไม่บานปลายรุนแรง
รมว.กต. เชื่อกระแสต้านทูตมะกันในไทยไม่รุนแรง ชี้สหรัฐฯมีประสบการณ์สามารถจัดการทุกด้านได้ เผยไม่ได้รับแจ้งเตือน ไอเอส เข้าไทย เชื่อฝ่ายความมั่นคงเอาอยู่,เมื่อวันที่ 4 ธ.ค.58 ที่โรงแรมอนันตรา สยาม ถนนราชดำริ นายดอน ปรมัตถ์วินัย รมว.ต่างประเทศ กล่าวถึงกรณีที่เกิดกระแสในหมู่คนไทย ออกมาแสดงการต่อต้านนาย กลิน ที เดวีส์ เอกอัครราชทูตสหรัฐอเมริกาประจำประเทศไทยว่า เอกอัครราชทูตสหรัฐฯน่าจะเป็นผู้ทราบรายละเอียดเรื่องดังกล่าวดีที่สุด เพราะมีการพูดถึงประเด็นนี้ไปมากพอสมควรแล้ว ซึ่งส่วนตัวตนมองว่าสหรัฐฯ เป็นประเทศที่มีประสบการณ์และความสามารถทุกด้าน จะสามารถจัดการกับเรื่องดังกล่าวได้ ส่วนจะมีการพูดคุยกับเอกอัครราชทูตสหรัฐฯหรือไม่นั้น อาจจะหาโอกาสเข้าไปพูดคุย อย่างไรก็ตามเชื่อว่าจะไม่มีเหตุการณ์รุนแรงเกิดขึ้น,รมว.ต่างประเทศ ยังกล่าวถึงกรณีที่หน่วยต่อต้านข่าวกรองของรัสเซีย ส่งหนังสือมายังสภาความมั่นคงแห่งชาติ (สมช.) เพื่อเตือนหลังมีข่าวว่ามีชาวซีเรียที่เกี่ยวข้องกับรัฐอิสลาม (ไอเอส) เดินทางเข้ามายังประเทศไทย เพื่อก่อเหตุร้ายต่อผลประโยชน์ของรัสเซียและกลุ่มพันธมิตรในไทยว่า ตนยืนยันว่าเรื่องนี้ยังไม่มีการประสานงานผ่านกระทรวงการต่างประเทศ ตนไม่ทราบว่าข่าวมาได้อย่างไร แต่เข้าใจว่าเป็นเรื่องที่พูดกัน รวมถึงเชื่อว่าฝ่ายความมั่นคงจะดูแลสถานการณ์ได้
ดอน เชื่อกระแสต้านทูตมะกันในไทยไม่รุนแรง ชี้สหรัฐฯมีประสบการณ์สามารถจัดการทุกด้านได้ เผยไม่ได้รับแจ้งเตือน ไอเอส เข้าไทย เชื่อฝ่ายความมั่นคงเอาอยู่
กระแสต้านทูตสหรัฐฯ,ทูตสหรัฐ วิจารณ์ ม.112,ดอน ปรมัตถ์วินัย,วิจารณ์บทลงโทษ 112,หมิ่นสถาบัน,กลิน ที เดวีส์,เอกอัครราชทูตสหรัฐฯ,ไอเอส,ไอเอสเข้าไทย,ซีเรีย,ความมั่นคง,ก่อการร้าย,คำเตือนรัสเซีย,รมว.กต.,ก.ต่างประเทศ,ข่าว,ไทยรัฐออนไลน์,ข่าวการเมือง